147 2020-05-04
【同庄思敏拍床戏】陈山聪呻背后辛酸:其实我系最辛苦
TVB贺岁剧《乘胜追击》大玩重口味连续三集都有陈山聪同庄思敏啲床战,庄思敏「汤碗胸」喺公仔箱老是常出现!呢套剧主要讲「义仔」陈山聪做世纪贱男,周旋喺「Dawn」傅嘉莉同「夏美诗」庄思敏嘅三角关系……
陈山聪今日出席宣传活动,问佢系唔系喺《乘胜追击》好多床戏?陈山聪就话:「其实有几场激烈动作场面,拍摄嘅时候几辛苦,不过好多谢Jacquelin(庄思敏)、Kelly(傅嘉莉)对我嘅信任,多谢导演嘅拍摄手法,令到观众觉得好激,喺拍摄同时大家都唔知背后嘅辛酸,其实我系最辛苦。」
陈山聪又话大家都系专业演员,好多野都系点到即止,除左kiss有锡嘴之外,其他只系蜻蜓点水,只系导演拍摄手法,令画面好似好劲咁,因为好多位要hold住,佢仲笑言:「同拍一套真正武打嘅动作片冇羊分别。」
问到觉唔觉得尺度好大胆?山聪讲:「我觉得咁喇!一套题材比较偏门啲,讲赌、讲老千,我觉得应该要有一啲元素喺度,虽然会喺电视尺度踩界,但系我觉得有呢啲先会丰富,希望观众都可以接受吓一啲另类嘅题材,我觉得有啲会睇到好开心,当然小朋友尽量唔好睇。」山聪又话呢套剧会更多高潮位,讲佢点同陈展鹏反目,佢会点对Jacquelin,最后自己会变成点,佢仲有啲剧透……最后佢演嘅「义仔」系一个人都冇喺身边。
山聪事前有同女友备案,读剧本嗰阵,女友都有喺身边,佢同女友讲呢场好激,女友仲讲笑指益左山聪,又指女友知道呢啲系工作。